Seba Ardeme Ararata ke Xîzan de şehîd bîya, Bern de xeyma serweşîye ronîyaye. Luzern de zî seba şehîdan Armanc Cemre û Alî Firatî merasîmê yadkerdişî ame kerdene.
Şaristanê Bernî yê Swîsre de seba gerîlaya YJA-Starî Ardeme Ararat (Sultane oruç) xeyma serweşîye NCDK de ameye akerdene.  Xeylêk kesan xeyme zîyaret kerde. Hemserekê CDKyî yê Bernî Burhan Karakoçî merasîm de ard ziwan ke ganî ê mîrasê şehîdan vejîyê. Nameyê keyeyî ser zî Şerîfe Oruç pare kerd ke ê pê şehîda xo sereberz ê.
Luzern de Armance Cemre (Fatoşe Zogurlu)ya ke 17ê temmuza 2022yî de Herêmanê Pawitişî yê Medya de şehîd bîya û Alî Firato ke 13ê temmuza 2018î de Manîsa de şehîd bîyo bi merasîmêkî ameyî yadkerdene. Merasîm de qiseykerdişan de ame vatene ke ganî pêro kurdî xeta şehîdan de şorê. Merasîm de derheqê şehîdan de sînevîzyonêk ame mojnayene û sloganê sey ‘’Şehîd namirin’’ û ‘’Bijî Serok Apo’’ ameyî vatene.
